text: қаратау (лат. pseudosedum karatavicum) жасаңшөптер тұқымдасы, жалғанбозкілем туысына жататын көп жылдық шөптесін өсімдік. биіктігі 5-10 см, өте жақсы жетілген тамыры болады. сабағы көп, қарапайым. бұтақтарына қалың орналасқан жапырақтары таспа сияқты. тостағанша жапырақшалары (ұзындығы 5-7 мм) таспа немесе қандауыр тәрізді үшкір бөліктерге бөлінген. күлтелері (ұзындығы см-дей) қызғылт түсті, қоңырауға ұқсас. тұқымынан көбейеді. мамыр айында гүлдеп, маусымда жемістенеді. жемісі қандауыр тәрізді жапырақшалар. қазақстанда тек қаратау жотасында (оңтүстік қазақстан, жамбыл облыстары) кездеседі. қаратау жалғанбозкілемі өте сирек кездесетін эндемик түр. сондықтан қорғауға алынып, қазақстанның қызыл кітабына енгізілген.